小薯茄

小薯茄係香港一個網上短片製作團隊，2014年11月正式開始營運，由一班90年代出世嘅後生仔搞，大部分出身於香港浸會大學電影系。其中有七位幕前演出嘅成員，包括程仁富、蔡曉童、吳冰、關浩傑、鄧麗英、姚澤汶同埋朱柏熹。導演高江凌亦係其中一個出名嘅幕後人員。小薯茄短片主要以幽默同引起共鳴為主，因此獲得唔少支持者，截至2023年5月9號，約有52萬8千人訂閱，Instagram亦有48萬3千位追踨者。標語係「由簡單創出不平凡」。

2021年4月，小薯茄聯同另外三個YouTube頻道熊仔頭、試當真、啱Channel用「四台聯播」形式合作拍片。

個名點嚟 
小薯茄嘅薯茄讀快啲就會變咗日文，因爲只有小小勁，所以就叫小薯茄。

另一個原因係因爲番茄同薯仔都係好簡單嘅元素，但係呢啲咁簡單嘅元素都可以煲出一煲好好飲、好窩心嘅番茄薯仔湯，就好似小薯茄咁。

工作人員

幕前工作人員 
 程仁富
 蔡曉童
 吳冰
 關浩傑
 鄧麗英
 朱柏熹
 姚澤汶

幕後工作人員 
 導演&幕前：高江凌
 導演&燈光師：肥研
 攝影師&後製：阿齊
 編劇：阿富
 經理人：Kiko
 經理人：Carmen
 Sales&收音：魚蛋
 澳洲分部同事：阿John
 廣告部同事：嘉碧
 多功能同事：肥文 
 多功能同事：Peter
 會員事務：琪琪
 導演：Manco
剪接：哈比
剪接：Sharis
KK
PA：Kelsi
Joe

男團FINALLY
2022年，小薯茄成立男團FINALLY，由小薯茄四名成員組成：
第一隊長：Chorus
第二隊長：JPG
第三隊長：Fatman
隊員：M.I.C.

小薯茄

小薯茄工作室有限公司嘅資料
小薯茄MeWe連結

香港YouTube頻道